La panthère des neiges | Η Λεοπάρδαλη του Χιονιού
2022-12-26 17:00 - 2022-12-28 17:00 UTC | Αίθουσα Β (ΙΕΡΑ ΟΔΟΣ 48, 104 35, ΚΕΡΑΜΕΙΚΟΣ, ΑΘΗΝΑ)
ΑΙΘΟΥΣΑ Β
ΠΕΜΠΤΗ 22/12 - ΤΕΤΑΡΤΗ 28/12 εκτός ΣΑΒΒΑΤΟ 24/12 & ΚΥΡΙΑΚΗ 25/12
19:00 La panthère des neiges | Η Λεοπάρδαλη του Χιονιού (Marie Amiguet, Vincent Munier, 92') One From The Heart

Ψηλά στο οροπέδιο του Θιβέτ, καταμεσής των ανεξερεύνητων και απροσπέλαστων πεδιάδων, βρίσκεται ένα από τα τελευταία καταφύγια της άγριας φύσης, όπου ζουν σπάνια ζώα και πτηνά. Ο Βενσάν Μινιέ, ένας από τους πιο διακεκριμένους φωτογράφους της άγριας ζωής, παίρνει μαζί του στην τελευταία του αποστολή τον συγγραφέα και φυσιοδίφη Σιλβέν Τεσόν. Για αρκετές εβδομάδες, θα εξερευνήσουν αυτές τις κοιλάδες αναζητώντας μοναδικά ζώα και θα προσπαθήσουν να εντοπίσουν τη λεοπάρδαλη του χιονιού, ένα από τα πιο ακριβοθώρητα και απρόσιτα αιλουροειδή. Τον μυεί στη λεπτή τέχνη της επιφυλακής, στην ανάγνωση των ιχνών και στην υπομονή που χρειάζεται για να δεις τα ζώα. Διασχίζοντας τις κορυφές που κατοικούνται από αόρατες παρουσίες, οι δύο άντρες υφαίνουν έναν διάλογο για τη θέση μας ανάμεσα σε ζωντανά όντα και γιορτάζουν την ομορφιά του κόσμου.
«Μια υπέροχη και αναπάντεχη ωδή στη φύση και στη σπάνια αυτή λεοπάρδαλη. Η προσέγγιση της ταινίας μας εκπλήσσει, καθώς εστιάζει περισσότερο στο πώς ο άνθρωπος αντικρίζει και παρατηρεί το περιβάλλον. Ακολουθώντας τον Μινιέ (έναν σπουδαίο φωτογράφο άγριας ζωής) και τον φυσιοδίφη συγγραφέα Σιλβέν Τεσόν σε μία δύσκολη περιπλάνηση για να πετύχουν τη λεοπάρδαλη, το ντοκιμαντέρ αναρωτιέται για τη σχέση μας με τη φύση, τη θέση μας στον πλανήτη και την παράξενη σχέση μεταξύ του παρατηρητή και του παρατηρούμενου». Variety
Το ομώνυμο βιβλίο του Σιλβέν Τεσόν για αυτό το ταξίδι κυκλοφορεί από τις εκδόσεις ΑΓΡΑ
Βραβείο CÉSAR Καλύτερου Ντοκιμαντέρ Βραβείο Lumiéres Καλύτερου Ντοκιμαντέρ Επίσημη συμμετοχή: Φεστιβάλ Καννών Cinema for the Climate Special Screening Βραβείο WWF – Φεστιβάλ Ντοκιμαντέρ Θεσσαλονίκης Φεστιβάλ Ζυρίχης Φεστιβάλ Ντοκιμαντέρ IDFA Φεστιβάλ Μοντρεάλ Φεστιβάλ Σάο Πάολο Φεστιβάλ Αιγαίου
Μουσική από τους Nick Cave & Warren Ellis

-Είσοδος για όλες τις αίθουσες: 7€, 5€* (μειωμένο)
Κάθε Πέμπτη ισχύει προσφορά εισόδου για 2 άτομα με ένα εισιτήριο στα 7€*Το μειωμένο εισιτήριο αφορά στις παρακάτω κατηγορίες:μαθητές, φοιτητές, άτομα άνω των 65 ετών, άνεργοι, άνθρωποι με αναπηρία – ΑμεΑ (ισχύει και για έναν/μία συνοδό), δάσκαλοι-καθηγητές, ατέλειες.Προνόμια μελών σε ΜΜΕ- Αθηνόραμα Club (Αθηνόραμα): Από Δευτέρα έως και Πέμπτη, ειδική τιμή € 5
Κλείστε ηλεκτρονικά τα εισιτήριά σας στο: https://tickets.tainiothiki.gr/Σημειώνεται πως οι δικαιούχοι μειωμένου εισιτηρίου, θα πρέπει να προμηθευτούν τα εισιτήριά τους από το ταμείο της Ταινιοθήκης. http://tainiothiki.gr/en/programme/calendar/event/895-la-panthere-des-neiges
